রেড রোড হিট অ্যান্ড রান কাণ্ডে গ্রেফতার সাম্বিয়া সোহরাব। দাবি কলকাতা গোয়েন্দা পুলিসের। বেকবাগান এলাকা থেকে তাঁকে গ্রেফতার করা হয়েছে বলে দাবি পুলিসের। পুলিস সূত্রে খবর, শনিবারই শ্বশুরবাড়িতে আসার কথা ছিল সাম্বিয়ার। সেই মতো ওঁত পাতেন গোয়েন্দারা। শ্বশুরবাড়িতে ঢোকার মুখেই তাঁকে গ্রেফতার করা হয় বলে দাবি পুলিসের। এখানেই উঠছে প্রশ্ন। ঘটনার পর থেকেই সাম্বিয়ার সঙ্গে ফেরার তাঁর বাবা মহম্মদ সোহরাব এবং ভাই আম্বিয়া সোহরাব। তাঁদের সঙ্গেই ফেরার সাম্বিয়ার দুই বন্ধু শানু ও জনি। সাম্বিয়া গ্রেফতার হলেও বাকিরা কোথায়? তাঁদের ধরতে পারল না কেন পুলিস? কোথায় লুকিয়ে ছিলেন সাম্বিয়া? তিনি কলকাতাতেই ছিলেন নাকি কলকাতার বাইরে পালিয়ে গিয়েছিলেন, সে তথ্য কি ছিল না গোয়েন্দাদের কাছে? ঘটনার পর থেকেই তাঁর খোঁজে পুলিস। তাহলে পালিয়ে গিয়েও হঠাত্‍ কলকাতায় কেন ফিরে আসলেন সাম্বিয়া সোহরাব? তাহলে কি আত্মসমর্পণ করেছেন সাম্বিয়া? উঠে আসছে এই তত্ত্বও।
 ওয়েব ডেস্ক: রেড রোড হিট অ্যান্ড রান কাণ্ডে গ্রেফতার সাম্বিয়া সোহরাব। দাবি কলকাতা গোয়েন্দা পুলিসের। বেকবাগান এলাকা থেকে তাঁকে গ্রেফতার করা হয়েছে বলে দাবি পুলিসের। পুলিস সূত্রে খবর, শনিবারই শ্বশুরবাড়িতে আসার কথা ছিল সাম্বিয়ার। সেই মতো ওঁত পাতেন গোয়েন্দারা। শ্বশুরবাড়িতে ঢোকার মুখেই তাঁকে গ্রেফতার করা হয় বলে দাবি পুলিসের। এখানেই উঠছে প্রশ্ন। ঘটনার পর থেকেই সাম্বিয়ার সঙ্গে ফেরার তাঁর বাবা মহম্মদ সোহরাব এবং ভাই আম্বিয়া সোহরাব। তাঁদের সঙ্গেই ফেরার সাম্বিয়ার দুই বন্ধু শানু ও জনি। সাম্বিয়া গ্রেফতার হলেও বাকিরা কোথায়? তাঁদের ধরতে পারল না কেন পুলিস? কোথায় লুকিয়ে ছিলেন সাম্বিয়া? তিনি কলকাতাতেই ছিলেন নাকি কলকাতার বাইরে পালিয়ে গিয়েছিলেন, সে তথ্য কি ছিল না গোয়েন্দাদের কাছে? ঘটনার পর থেকেই তাঁর খোঁজে পুলিস। তাহলে পালিয়ে গিয়েও হঠাত্‍ কলকাতায় কেন ফিরে আসলেন সাম্বিয়া সোহরাব? তাহলে কি আত্মসমর্পণ করেছেন সাম্বিয়া? উঠে আসছে এই তত্ত্বও।